ھەڵبژاردنی پەرلەمانی ئەرمەنستان ٢٠٢١

ھەڵبژاردنی پێشوەختەی پەرلەمانی ئەرمینیا لە ٢٠ی حوزەیرانی ٢٠٢١ بەڕێوەچوو. سەرەتا بڕیار بوو ھەڵبژاردنەکان لە ٩ی کانوونی یەکەمی ٢٠٢٣ ئەنجام بدرێت، بەڵام بەھۆی بەردەوامی قەیرانی سیاسی دوای شەڕی قەرەباغی ٢٠٢٠ و ھەوڵی کودەتاکەی شوباتی ٢٠٢١ بۆ کاتێکی تر بانگھیشت کرابوو.

نیکۆڵ پاشینیان لە ساڵی ٢٠١٨ەوە سەرۆکوەزیرانی ئەرمینیا بوو، لە نیسانی ٢٠٢١ دەستی لە پۆستەکەی کێشایەوە و دواتر لە ١٠ی ئایاردا حەوتەمین ئەنجومەنی نیشتمانی ئەرمینیا ھەڵوەشایەوە  پاشینیان تا ئەنجامدانی ھەڵژاردن بەوەکالەت وەک سەرۆک وەزیران بەردەوام بوو. پارتی گرێبەستی مەدەنی دەسەڵاتداری پاشینیان ٥٣.٩٧٪ دەنگەکان و ٧٢ کورسی بەدەستھێناوە، کە زۆرینەی پەرلەمانە. گرووپی ئۆپۆزسیۆنی ھاوپەیمانی ئەرمینیا بە ٢٧ کورسی پلەی دووەمی بەدەستھێنا، ھاوپەیمانی «من شەرەفم ھەیە» شەش کورسی بەدەستھێنا. ھیچ پارت و ھاوپەیمانییەکی دیکە نەگەیشتە بەربەستی دەنگەکانی پێویست بۆ بەدەستھێنانی کورسییەک. ئۆپۆزسیۆن لە کاتی ھەڵبژاردنەکاندا ساختەکاری ھەڵبژاردنەکانی ڕاگەیاند،  لە کاتێکدا ڕێکخراوی ئاسایش و ھاوکاری لە ئەورووپا ھەڵبژاردنەکانی بە "بەھۆی قسە و باسی ورووژاندنی زیاترەوە تێکچووە" بەڵام "بەگشتی ئەرێنییە".

 سەرچاوەکان